एयर टैक्सी तीन साल से हवा में क्योंकि विमान ही नहीं
रायपुर को दुर्ग, राजनांदगांव, बिलासपुर, जगदलपुर, कोरबा और रायगढ़ से जोड़ने के लिए एयर टैक्सी की योजना 3 साल पहले शुरू की गई थी। शुरुआत में एक एविवेशन कंपनी ने एक चार्टर प्लेन भी चलाया, लेकिन यात्री नहीं मिलने की वजह से कुछ महीने में ही सुविधा बंद कर दी गई। इसके बाद राज्य सरकार लगातार एयर टैक्सी के लिए योजनाएं बनाती रही, लेकिन एक बार भी टैक्सी शुरू नहीं हुई। पिछले साल केंद्र ने बिलासपुर व जगदलपुर एयर स्ट्रिप को विकसित करने का फैसला किया है, लेकिन अभी तक इस पर काम शुरू नहीं हुआ है।
hin_Deva hin_Deva